Tarybos Reglamentas (EEB) Nr. 1494/88
1988 m. gegužės 3 d.
dėl susitarimo tarp Europos ekonominės bendrijos ir Komorų Islamo Federacinės Respublikos dėl žvejybos prie Komorų krantų sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi Bendrija ir Komorų Islamo Federacinė Respublika vedė derybas ir parafavo susitarimą dėl žvejybos prie Komorų krantų; kadangi ji suteikia žūklės galimybes Bendrijos žvejams vandenyse, kurie priklauso Komorams arba jų jurisdikcijai;
kadangi Bendrija suinteresuota patvirtinti šį susitarimą,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas susitarimas dėl žvejybos tarp Europos ekonominės bendrijos ir Komorų Islamo Federacinės Respublikos dėl žvejybos prie Komorų krantų.
Susitarimo tekstas pridedamas prie šio reglamento.
2 straipsnis
Tarybos pirmininkui suteikiamas leidimas paskirti įgaliojimus turinčius asmenis susitarimui pasirašyti ir taip įpareigoti Bendriją.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1988 m. gegužės 3 d.